清冠一號

清冠一號係一項專利發明，係由台灣衛生福利部國家中醫藥研究所，一個醫藥專業研究團隊合作研究，經過臨床實驗之後嘅成果。呢帖藥係用嚟調理新冠肺炎確診後，修復改善健康嘅中草藥，呢帖藥唔係用嚟預防新冠肺炎嘅。研究團隊嘅蘇奕彰醫生話，研究團隊藥品生產響2020年，最先授權畀順天堂藥廠Sun Ten Pharmaceutical Co., Ltd.，順天堂用Respire Aid商標製造成藥。Respire Aid係藥粉，可以直接躉入嘴度，再飲凍滾水，亦可以用凍滾水沖開之後再飲落肚。唔駛自己煲藥，慳番好多時間。服用呢隻藥，要戒口，唔好食辣嘢，唔好食油膩嘢。其他藥商都陸陸續續得到台灣衛生福利部授權，用自己嘅商標製造成藥。響台灣呢隻藥係要經過醫生診斷先至准用，唔係隨便買得到嘅。台灣市面有形形色色配方類似清冠一號藥材嘅防疫茶，但係藥材劑量比例結構，完全唔同清冠一號，清冠一號藥材劑量比例結構話係商業秘密。       

星加坡、澳洲、泰國、歐盟、菲律賓、柬埔寨、英國、美國、加拿大、南非，有入口並販售NRICM101清冠一號，算一般成藥賣畀民眾服用。

醫藥專業研究團隊目前研發緊清冠二號。

https://www.nricm.edu.tw/p/406-1000-6513,r61.php?Lang=zh-tw 
https://www.suntenglobal.com/_en/Products-Datain.php?id=585

抗病毒藥